શીર્ષક: Commonwealth Diary : જ્યારે મેરી કોમના કોચે તેમને ખભે બેસાડ્યાં\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ત્રણ બાળકોની માતા મેરી કોમે તેમનાં કરતાં 16 વર્ષ નાની ઉંમરનાં ઉત્તરીય આયર્લૅન્ડનાં બોક્સર ક્રિસ્ટીના ઓ હારાને એકપણ મોકો ન આપ્યો.

નાની ઉંમર હોવાને કારણે ક્રિસ્ટીનાનાં 'રિફ્લેક્સિઝ' વધુ ઝડપી હતા અને તેમની ઊંચાઈ પણ મેરી કરતાં વધારે હતી.

પરંતુ મેરીએ 'ટેક્ટિકલ બોક્સિંગ' રમીને પોતાના અનુભવનો પૂરેપૂરો લાભ લીધો. પ્રથમ રાઉન્ડમાં તેમણે હારાનું નિરીક્ષણ કરી લીધું.

બીજા રાઉન્ડમાં તેમણે તેમને નજીક ન આવવા દીધા. ત્રીજા રાઉન્ડમાં તો બાજી મારી લીધી.

જેવી વિજેતાની જાહેરાત થઈ કે તરત જ દોડીને મેરીના કોચે તેમને ખભા પર ઉઠાવી લીધા.

મેરીને તેઓ ખભા પર ઉપાડીને પ્રેક્ષકોના સ્ટેન્ડમાં લઈ ગયા. જ્યાં રમતગમત મંત્રી રાજ્યવર્ધન સિંહ રાઠોડ મેચ જોતા હતા.

રાઠોડ મેરીને ભેટી પડ્યા અને સમગ્ર સ્ટેડિયમ 'મેરી, મેરી' ના નામથી ગુંજી ઊઠ્યું હતું.

જ્યારે તેઓ મારી નજીક આવ્યા ત્યારે મેં જોયું કે તેમના ચહેરા પર ઉઝરડા હતા. પરંતુ તેમનું 'હાઈ વોલ્ટેજ' સ્મિત હંમેશની જેમ એમનું એમ હતું.

તમે આ વાંચ્યું કે નહીં?

મેરી કોમના ફોર્મ અને જુસ્સાને જોતાં એવું લાગતું નથી કે કોઈ ટોકિયો ઑલિમ્પિકમાં રમવાથી રોકી શકાશે.

સામાન્ય રીતે 32 વર્ષની ઉંમર બાદ આંતરરાષ્ટ્રીય બૉક્સર નિવૃત્તિ વિશે વિચારવાનું શરૂ કરે છે. પરંતુ આ વિચાર મેરીના મનમાં દૂર દૂર સુધી નથી.

ગૌરવ સોલંકીનો ગોલ્ડ મેડલ સૌથી આશ્ચર્યજનક

જ્યારે દુબળા પાતળા ગૌરવ સોલંકી 52 કિલોગ્રામની શ્રેણીમાં રિંગમાં દાખલ થયા ત્યારે અમારામાંના ઘણાએ તેમનો ઉત્તરીય આયર્લૅન્ડના બોક્સર સામે 'ચાન્સ' ન હોવાનું વિચાર્યું હતું.

પરંતુ માત્ર થોડી સેકંડ્સમાં એવું જણાયું હતું કે સોલંકી આઇરિશ બૉક્સર પર ભારે પડી રહ્યા છે.

હરિયાણાના બલ્લભગઢના 19 વર્ષીય સોલંકીએ પ્રથમ બે રાઉન્ડમાં જ આઇરિશ બૉક્સર પર સારી પકડ બનાવી લીધી હતી.

બીજા રાઉન્ડમાં બ્રૅંડન ઇરવાઇનનો ભાગ્યે જ કોઈ મુક્કો સોલંકીને વાગ્યો હશે. ત્રીજા રાઉન્ડમાં તેમને થોડી પછડાટ મળી, પરંતુ શરૂઆતમાં બનાવેલા પોઇન્ટ જીત માટે પૂરતા હતા.

આ દરમિયાન તેઓ બે વાર નીચે પણ પડી ગયા હતા. પરંતુ 'ગ્લૅડિયેટર' ની જેમ તરત ઊભા થઈ ગયા.

સેમિફાઇનલમાં પણ શ્રીલંકાના બૉક્સર બંડારાએ તેમને બે વાર નીચે પાડ્યા હતા અને તેમને 'સ્ટેન્ડિંગ કાઉન્ટ' નો સામનો કરવો પડ્યો હતો.

પરંતુ સોલંકીએ બેસ્ટ ગેમ પ્લાન સાથે પરત ફરીને બંડારાને હરાવ્યા.

જીત પછી તેઓ અમારી પાસે પહોંચ્યા ત્યારે અમે જોયું કે તેમના કાનમાંથી લોહી વહી રહ્યું હતું....